Ku socota: Dhammaan Waalidiinta/Daryeel bixiyeyaasha ardayda dhigata Dugsiga hoose,

Waxay daba socotaa macluumaadkii la idiin soo diray todobaadkii la soo dhaafay, fadlan ogsoonow in [Foomka Badalashada Dugsiga hoose](https://tdsb.ca1.qualtrics.com/jfe/form/SV_42ZfFzbFT1x9kAC) uu hadda furan yahay.

Si loo sii qorsheeyo in ardayda isku badalanaysa waxbarashada foolka-foolka iyo tan onleenka ah ee dhacaysa Febraayo 2022, waalidiinta/daryeel bixiyeyaasha iyo ardayda codsanaysa badalashada waa in ay buuxiyaan Foomka Badalashada ee Dugsiga hoose inta u dhexaysa **Jimcaha, Diisambar 3 iyo Jimcaha, Janaayo 7**. Foomka waxaa waajib ah inuu arday kastaaba oo badalasho dalbanayaa uu buuxiyo. Waalidiinta/daryeel bixiyeyaasha iyo ardayda aan danaynayn in ay badalasho sameeyaan uma baahna in ay foomkaan buuxiyaan.

Haddii aad ku fakarayso in aad badalato, fadlan la hadal canuggaaga kahor inta aadan soo gudbin Foomka Badalashada. Waxaan rajaynaynaa in waalidiinta/daryeel bixiyeyaasha wadaaga mas’uuliyadda go’aan gaaristu ay wada gaaraan heshiis kahor inta aysan buuxin foomka.

Waxa aanu aqoonsanaynaa inaanu idinka codsanayno go’aanka ka hor Febraayo waxaananu idinka mahadnaqanaa fahamkiinka, waayo hannaankani waxaa uu qaataa wakhti si loo dhammaystiro. Inkastoo aanaanu hubi karin in dhammaan codsiyada lagu codsanayo baddalaada la aqbali doono, waa hadafkayaga inaanu isku dayno inaanu aqbalno inta ugu badan uguna macquulsan annagoo ku salaynayna barnaamijyada diyaarka ah iyo baaxada noo bannaan (sida French Immersion, Extended French, Specialized Programs, Alternative Schools, xaaladaha kale ee xaddidan).

Fasallada dugsiga hoose waxa ay sawir ka bixin doonaan isbeddelada ku imanaya beddelashada bilaabmaysa **Febraayo 22, 2022.**

Haddii aad doorato badalashada qaabka waxbarashada iyo haddii kaleba, macalinka ilmahaaga ama fasalka (ama dugsiga Waxbarashada Onlaynka ah) waa uu is beddeli karaa dib u habayn suuragal ah awgeed.

Si aad u hesho macluumaad dheeraad ah, fadlan bookho [www.tdsb.on.ca/switchform](http://www.tdsb.on.ca/switchform) ama la xariir Maamulha dugsiga canuggaaga haddii aad wax su’aalo ah qabto. Mahadsanid.